Diari Oficial de la Generalitat Valenciana


Sumari del DOGV 3186, del 18-02-1998 (1998/1160)

ACORD de 10 de febrer de 1998, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament d'Alaquàs.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3186

Data del DOGV
:   18-02-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/1160


Data del document
:   10-02-1998

Organisme emissor
:   Conselleria de Presidència

Tipus de document
:   Acord

ACORD de 10 de febrer de 1998, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament d'Alaquàs. [1998/X1160]
  
El Govern Valencià, en la reunió del dia 10 de febrer de 1998, adoptà l'acord següent:
  
L'Ajuntament d'Alaquàs, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del "Projecte bàsic del pavelló poliesportiu cobert" i el "Projecte bàsic de piscina coberta climatitzada" (actuació urbanística O-19.3-3).
  
Aquesta declaració d'ocupació urgent es justifica per les següents raons:
  
1ª. L'actuació urbanística G11.2-3, afecta a dos immobles; un, dels quals resulta ser titular del ple domini el Banco de Comercio; i un segon, del qual el Banco de Comercio resulta ser titular d'una participació indivisa del 50%, i l'altra meitat indivisa li correspon a la senyora Rosario Doménech Pérez. Tant la titularitat del 1r immoble mencionat, com la participació indivisa de titularitat del Banco de Comercio en el segon, han sigut recentment adquirides, mitjançant conveni amistós, per part de l'Ajuntament d'Alaquàs el passat 29 de setembre de 1997. És per l'anteriorment exposat que l'única cosa que impedeix el desenvolupament de l'actuació urbanística abans esmentada, és la disponibilitat de la participació indivisa l'ocupació urgent de la qual va ser sol·licitada al seu dia.
  
2ª. El desenvolupament de l'actuació urbanística G11.2-3, donarà lloc a la construcció en la seua superfície d'un pavelló cobert i d'una piscina coberta climatitzada; instal·lacions l'execució de la qual es fa necessària, donat que no només complementaran les ja existents en superfícies contigües, sinó que permetran el ple desenvolupament i la plena utilització d'aquestes, que es troben pendents de l'ampliació objecte de l'actuació urbanística de referència. Una vegada executades les obres compreses en els projectes bàsics aprovats, es podrà donar ple rendiment a les instal·lacions cobertes existents, i també a altres instal·lacions annexes, existents en l'actualitat.
  
3ª. La necessitat d'una ocupació urgent, a més a més de per les circumstàncies abans mencionades, es deriva de l'existència de consignació pressupostària per a l'execució de les obres, que tenen el caràcter d'inversió plurianual, consignació obtinguda en part mitjançant crèdit. De no executar-se amb promptitud les obres, els costos financers, resultants de la prolongació en el temps de l'operació de crèdit conclosa, podrien ocasionar perjudicis de difícil reparació, en satisfer interessos d'unes quantitats la destinació de les quals resultarien bloquejades. És més, mitjançant acord adoptat en sessió plenària celebrada el passat dia 7 d'octubre del present, es va acordar iniciar l'expedient de contractació de les obres a desenvolupar en l'Actuació Urbanística abans mencionada. La no disponibilitat total dels terrenys podria impedir l'inici d'aquestes obres després de la seua adjudicació, amb els perjudicis econòmics i socials que això comportaria.
  
A més a més, la indisponibilitat dels terrenys, podria igualment impedir la inclusió de part de les obres en el Pla Plurianual d'Inversions Locals de la Diputació Provincial de València, corresponent a l'anualitat 1998, inclusió que ha sigut sol·licitada per l'Ajuntament.
  
4ª. El factor que incideix de forma més directa en la necessitat d'una ocupació urgent resulta ser el social. La demanda d'unes instal·lacions que permeten l'exercici de l'esport amb independència de les inclemències del temps a una població de 25.000 habitants justifica que no es demore la seua construcció, i més encara quan amb això s'executarà una actuació que estava prevista pel PGOU, per al 2n quadrienni, el qual venç el mes de febrer de 1998.
  
Sotmès l'expedient a informació pública les persones afectades no van presentar al·legacions. Consten l'aprovació del projecte tècnic d'obres, l'acta de replanteig i l'oportuna retenció de crèdit.
  
Per tot això, fent ús de les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià,
  
ACORDA
  
Declarar l'ocupació urgent dels béns i drets subjectes a expedient d'expropiació forçosa instruït per l'Ajuntament d'Alaquàs per a l'execució del "Projecte bàsic de pavelló poliesportiu cobert" i el "Projecte bàsic de piscina coberta climatitzada" (actuació urbanística G11.2-3).
  
Relació de béns afectats
  
Ubicació de l'immoble: solar amb instal·lacions de pou.
  
Propietari: Banco del Comercio 50% indivís.
  
Ubicació de l'immoble: carrer Jaume I, núm. 3 (1-b).
  
Propietària: Sra. Rosario Doménech Pérez 50% indivís.
  
Superfície: 1.150 m2. Limita: front, carrer Jaume I; esquerra eixint i fons, propietat municipal; dreta eixint, nau sítia al carrer Jaume I núm. 1-a) del Banc de Comerç.
  
Referència cadastral: parcel·la cadastral 8202701.
  
Referència registral: finca registral 12.396.
  
Aquest acord serà publicat en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins el moment d'estendre'n l'acta prèvia, puguen formular per escrit davant l'Ajuntament les al·legacions a l'efecte de corregir les possibles errades que s'hagen produït en enunciar els béns afectats per l'ocupació urgent.
  
Les persones interessades podran interposar contra aquest acord que posa fi a la via administrativa, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992). Tot això sense perjudici que les persones interessades puguen interposar qualsevol altre recurs que consideren oportú.
  
València, 10 de febrer de 1998
  
El conseller secretari del Govern Valencià,